kardosdrur/scandi-wiki huggingface dataset:
Krisekommunikation

Krisekommunikation er et specielt kommunikationsberedskab, der primært sættes ind i forbindelse med en krise af imagemæssig karakter, benævnt fx 'damage control' eller 'skadesbegrænsning'. Her gælder det om at begrænse skaden der er sket, ved at igangsætte initiativer, sige undskyld eller måske skyde skylden på andre.

Krisekommunikation kan dog også være af mere proaktiv karakter, og begrebet her dække over det forebyggende beredskab, som en virksomhed kan have, for at imødegå kriser, benævnt fx 'issue management'. Det handler fx om at overvåge en lang række issues, der kan potentielt kan føre til kriser. Ved at identificere krisepotentialet, kan man således forsøge at imødegå at kriserne nogensinde opstår, ved at igangsætte initiativer, der helt eller delvis 'slukker den spirende ild' endnu før det udvikler sig til en regulær 'ildebrand', altså en krise.

Endelig kan krisekommunikation også være myndighedernes handlingsanvisende og oplysende kommunikation i forbindelse med større ulykker og katastrofer. 

Der har altid eksisteret kriser, alligevel synes navnlig 90'erne op til vores tid at være meget optaget af kriser og krisekommunikation, hvilket oftest kædes sammen med den øgede mediedækning. Der er for eksempel ingen tvivl om at ved oprettelsen af flere medier, er der også blevet 'brug' for flere historier. Tilstedeværelsen af flere nyhedsmedier såsom TV 2 NEWS og gratisaviserne har således forstærket mediepresset på i forvejen følsomme virksomheder.

Anders Krarup som er en af de kommunikationsfolk, der arbejder specifikt med krisekommunikation (og som underviser journalister og kommunikationsfolk i emnet), har udarbejdet en model til at afgøre, hvor krisefølsom ens virksomhed er. Jo mere krisefølsom, desto større er behovet for et regulært kriseberedskab og altså behovet for krisekommunikationen.

Der er med andre ord virksomheder, som aldrig eller stort set aldrig vil opleve alvorlige image-kriser og så er der virksomheder, der næsten dagligt konfronteres, hvis ikke med en regulær krise, så med truslen om en. Men behøver blot at åbne dagens avis, for at forestille sig i hvilke kommunikationsafdelinger dagen har været særdeles travl.

Referencer

Litteratur 
 Finn Frandsen og Winni Johansen: Krisekommunikation
 Timothy Coombs: Ongoing Crises Communication

Kommunikation
Pixel.tv

Pixel.tv er Danmarks første internet tv-kanal, som kun sendes på internettet. Pixel.tv sender mest udsendelser henvendt til spillere (gamere). Stationen blev stiftet af Thomas Bense, som flere gange har optrådt i diverse medier, og blandt andet er fast spilanmelder på Go' morgen Danmark. Pixel.tv begyndte i december 2007 med en forsmag i form af forskellige konkurrencer og præmier ved D3-messen.

Udover at Pixel.tv kan ses via internettet på stationens hjemmeside, så kan folk med ComX som kabel-tv eller IPTV udbyder se Pixel.tv på deres TV hjemme i stuen. I foråret 2009 indgik Pixel.tv og Kanal København et samarbejde, således at Pixel.tv's programserie Gaming! kan ses hver torsdag kl 21.00 og igen mandag morgen kl 7.00. Daniel Juhl Mogensen, der også er en del af det faste Pixel.tv hold, er fast spilekspert på The Voice.

Programkoncepter 
Sneak Peak er udviklerinterviews med folkene bag spillene. Oftest er disse på engelsk og filmet i udlandet.

InSide blev til i samarbejde med XplayN, og er indslag omhandlende eSport og henvender sig til de dedikerede gamere.

InGame dækker over videoanmeldelser af de nyeste computer- og konsolspil.

Pixel.tv for børn er indslag rettet mod børn, og dækker blandt andet over anmeldelser af børnespil og interviews med udviklere af spil til børn. Vært på indslagene er Toke Lars Bjarke, som blandt andet har mødt tidligere kulturminister Brian Mikkelsen til en snak om computerspil.

Kilder

Ekstern henvisning 
 Pixel.tv 

Nettvstationer
Medievirksomheder i Danmark
Tv-stationer fra Danmark
Smedstorp slot

Smedstorp (før 1658 ) er et slot i Ingelstad herred, Skåne.

Smedstrup er blandt de ældre skånske godser og tilhørte 1313-1589 slægten Bing. Anders Kjeldsen Bing, den sidste af slægten, har et gravmonument ved Smedstrup Kirke. Kong Jacob 6. af Skotlands æresvers til ham kan læses her.

I 1640 ejedes Smedstrup af Jochum Gersdorff. Da Skåne i 1658 blev overgivet til Sverige, byttede han sine skånske godser mod danske. De skånske godser blev overladt til den svenske krone som del af Bornholms vederlagsgods. Indtil 1713 ejedes Smedstorp af svenske officerer.

Eksterne henvisninger 
Sylve Åkesson: Om Smedstorp slot  

Slotte i Skåne
Bornholmsk vederlagsgods
Bologna (provins)

Provinsen Bologna (it. Provincia di Bologna) er en provins i regionen Emilia-Romagna i det nordlige Italien. Bologna er provinsens hovedby.

Der var 915.225 indbyggere ved folketællingen i 2001.

Geografi 
Provinsen Bologna grænser til:
 i nord mod provinsen Ferrara,
 i øst mod provinsen Ravenna og
 i syd mod Toscana (provinserne Firenze, Prato og Pistoia) og
 i vest mod provinsen Modena.

Autodromo Enzo e Dino Ferrari som bruges ved formel 1 løbene (San Marino Grand Prix) ligger i provinsen ved byen Imola.

Kommuner 

 Alto Reno Terme
 Anzola dell'Emilia
 Argelato
 Baricella
 Bentivoglio
 Bologna
 Borgo Tossignano
 Budrio
 Calderara di Reno
 Camugnano
 Casalecchio di Reno
 Casalfiumanese
 Castel d'Aiano
 Castel del Rio
 Castel di Casio
 Castel Guelfo di Bologna
 Castel Maggiore
 Castel San Pietro Terme
 Castello d'Argile
 Castenaso
 Castiglione dei Pepoli
 Crevalcore
 Dozza
 Fontanelice
 Gaggio Montano
 Galliera
 Granarolo dell'Emilia
 Grizzana Morandi
 Imola
 Lizzano in Belvedere
 Loiano
 Malalbergo
 Marzabotto
 Medicina
 Minerbio
 Molinella
 Monghidoro
 Monte San Pietro
 Monterenzio
 Monzuno
 Mordano
 Ozzano dell'Emilia
 Pianoro
 Pieve di Cento
 Sala Bolognese
 San Benedetto Val di Sambro
 San Giorgio di Piano
 San Giovanni in Persiceto
 San Lazzaro di Savena
 San Pietro in Casale
 Sant'Agata Bolognese
 Sasso Marconi
 Valsamoggia
 Vergato
 Zola Predosa
Firenze (provins)

Provinsen Firenze (it. Provincia di Firenze) er en provins i regionen Toscana i det centrale Italien. Firenze er provinsens hovedby.

Der var 933.860 indbyggere ved folketællingen i 2001.

Geografi 
Provinsen Firenze grænser til:
 i nord og øst mod Emilia-Romagna (provinserne Bologna, Ravenna og Forlì-Cesena),
 i sydøst mod provinsen Arezzo,
 i syd mod provinsen Siena og
 i øst mod provinserne Pisa, Lucca, Pistoia og Prato.

Kommuner 

 Bagno a Ripoli
 Barberino di Mugello
 Barberino Val d'Elsa
 Borgo San Lorenzo
 Calenzano
 Campi Bisenzio
 Capraia e Limite
 Castelfiorentino
 Cerreto Guidi
 Certaldo
 Dicomano
 Empoli
 Fiesole
 Figline e Incisa Valdarno
 Firenze
 Firenzuola
 Fucecchio
 Gambassi Terme
 Greve in Chianti
 Impruneta
 Lastra a Signa
 Londa
 Marradi
 Montaione
 Montelupo Fiorentino
 Montespertoli
 Palazzuolo sul Senio
 Pelago
 Pontassieve
 Reggello
 Rignano sull'Arno
 Rufina
 San Casciano in Val di Pesa
 San Godenzo
 Scandicci
 Scarperia e San Piero
 Sesto Fiorentino
 Signa
 Tavarnelle Val di Pesa
 Vaglia
 Vicchio
 Vinci
Grosseto (provins)

Provinsen Grosseto (it. Provincia di Grosseto) er en provins i regionen Toscana i det centrale Italien. Grosseto er provinsens hovedby.

Der var 211.086 indbyggere ved folketællingen i 2001.

Geografi 
Provinsen Grosseto grænser til:
 i nordvest mod provinsen Livorno,
 i nord mod provinsen Pisa,
 i nordøst mod provinsen Siena,
 i sydøst mod Lazio (provinsen Viterbo) og
 i vest mod Tyrrhenske hav. 

Øerne Giglio og Formiche di Grosseto er en del af provinsen. Floden Ombrone render gennem provinsen.

Kommuner 

Arcidosso
Campagnatico
Capalbio
Castel del Piano
Castell'Azzara
Castiglione della Pescaia
Cinigiano
Civitella Paganico
Follonica
Gavorrano
Grosseto
Isola del Giglio
Magliano in Toscana
Manciano
Massa Marittima
Monte Argentario
Monterotondo Marittimo
Montieri
Orbetello
Pitigliano
Roccalbegna
Roccastrada
Santa Fiora
Scansano
Scarlino
Seggiano
Semproniano
Sorano
Livorno (provins)

Provinsen Livorno (it. Provincia di Livorno) er en provins i regionen Toscana i det centrale Italien. Livorno er provinsens hovedby.

Der var 326.444 indbyggere ved folketællingen i 2001.

Geografi 
Provinsen Livorno grænser til:
 i nord og øst mod provinsen Pisa,
 i syd mod provinsen Grosseto og
 i øst mod Tyrrhenske hav.

Øerne Gorgona, Capraia, Elba, Pianosa og Montecristo er en del af provinsen.

Provinsen ligger som en smal stribe langs kysten med provinshovedbyen Livorno helt i nord, ikke langt fra Pisa. I syd ved Piombino findes provinsens højeste punkt Monte Calvi 646 moh.

Øerne i Livorno er en del af nationalparken Parco Nazionale dell'Arcipelago Toscano som blev oprettet i 1997.

Kommuner 

 Bibbona
 Campiglia Marittima
 Campo nell'Elba
 Capoliveri
 Capraia Isola
 Castagneto Carducci
 Cecina
 Collesalvetti
 Livorno
 Marciana
 Marciana Marina
 Piombino
 Porto Azzurro
 Portoferraio
 Rio
 Rosignano Marittimo
 San Vincenzo
 Sassetta
 Suvereto
Moh

Moh kan henvise til:
 Meter over havets overflade.
 Masters of Hardcore (MoH).
Friværdi (album)

Friværdi fra 2005 er et album med den danske rockgruppe Magtens Korridorer og det album, der blev gruppens egentlige gennembrud. Der blev udsendt tre singler og dertilhørende videoer til tv- og radio-stationer, og de blev alle hits ("Sara har...","Picnic (på Kastellet)" og "Nordhavn Station"). "Lorteparforhold" blev albummets største hit.

Et år efter det oprindelige album var blevet udsendt, blev Friværdi Ny udgivet. Friværdi Ny indeholdt to nye sange ("Morgan" og en version af det gamle Kliché-nummer, "Militskvinder") og to liveindspilninger ("Picnic (på Kastellet)" og "Orla").

Numre 
 "Vesterbro"
 "Nordhavn Station"
 "Lorteparforhold"
 "Pisser på plakaten"
 "Picnic (på Kastellet)"
 "Sara har..."
 "Tilt"
 "Fnasksangen"
 "Lørdag formiddag"
 "Leila Khaled"
 "Døden nær"

Friværdi (Ny) bonusnumre 
 "Morgan"
 "Militskvinder"
 "Picnic (på Kastellet)" (live)
 "Orla" (live)

Musikvideoer 
 "Nordhavn Station"
 "Picnic (på Kastellet)"

Album fra 2005
Album fra 2006
Magtens Korridorer-album
Friværdi

Friværdi betyder at en fast ejendom eller et andet aktiv er belånt med et mindre beløb end aktivets aktuelle handelspris, fastsat ved en realistisk og uafhængig vurdering, og at der derfor er plads til yderligere belåning. For en kreditforening betyder friværdi, at der er plads til yderligere belåning af den faste ejendom indenfor de fastsatte belåningsgrænser på 60 eller 80% af kreditforeningens vurderingspris for ejendommen. 

Også andre aktører på det finansielle marked, kan i forbindelse med belåning af friværdi i en fast ejendom af kredit- og sikkerhedsmæssige grunde have fastsat en lavere grænse for belåning end ejendommens aktuelle vurderings- eller handelspris.

Realkredit
Ejendomsmarked
Lucca (provins)

Provinsen Lucca (it. Provincia di Lucca) er en provins i regionen Toscana i det centrale Italien. Lucca er provinsens hovedby.

Der var 372.244 indbyggere ved folketællingen i 2001.

Geografi 
Provinsen Lucca grænser til:
 i nord mod Emilia-Romagna (provinserne Reggio Emilia og Modena),
 i øst mod provinserne Pistoia og Firenze,
 i syd mod provinsen Pisa og
 i vest mod Tyrrhenske hav og provinsen Massa-Carrara.

Kommuner 

 Altopascio
 Bagni di Lucca
 Barga
 Borgo a Mozzano
 Camaiore
 Camporgiano
 Capannori
 Careggine
 Castelnuovo di Garfagnana
 Castiglione di Garfagnana
 Coreglia Antelminelli
 Fabbriche di Vergemoli
 Forte dei Marmi
 Fosciandora
 Gallicano
 Lucca
 Massarosa
 Minucciano
 Molazzana
 Montecarlo
 Pescaglia
 Piazza al Serchio
 Pietrasanta
 Pieve Fosciana
 Porcari
 San Romano in Garfagnana
 Seravezza
 Sillano Giuncugnano
 Stazzema
 Vagli Sotto
 Viareggio
 Villa Basilica
 Villa Collemandina
Benedict Vilakazi

Benedict Vilakazi (født 9. august 1982 i Diepkloof, Gauteng) er en sydafrikansk fodboldspiller. Han har tidligere spillet på det sydafrikanske landshold, og har tidligere spillet for danske AaB. Han spiller nu for Botswana Meat Commission.

Referencer 

Fodboldspillere fra Sydafrika
Fodboldspillere fra AaB
Friværdi (flertydig)

Friværdi kan henvise til flere ting:
 Friværdi er det resterende beløb der kan lånes i en bolig
 Friværdi (album) er et album udgivet af Magtens Korridorer i 2005
Andreas Johansson

Andreas Johansson (født 5. juli 1978 i Vänersborg) er en svensk tidligere fodboldspiller.

Hans karriere har bl.a. bragt ham til engelske Wigan og han har også tidligere spillet i svenske Djurgården. I sommeren 2010 skiftede han fra AaB til OB på en fri transfer Han har i øvrigt spillet nogle kampe på det svenske landshold.

Landshold 
Johansson nåede i sin tid som landsholdsspiller (2002-2008) at spille 16 kampe for Sveriges landshold. Han debuterede for landsholdet i september 2002 i en kamp imod Letland.

Titler

Klub 
AIK
 Svenska Cupen (1): 1998–99

Djurgården
 Allsvenskan (2): 2002, 2003
 Svenska Cupen (2): 2002, 2004

AaB
 Superligaen (1): 2007-08

Eksterne henvisninger 

Fodboldspillere fra Sverige
Fodboldspillere fra Wigan Athletic F.C.
Fodboldspillere fra AaB
Fodboldspillere fra Djurgårdens IF Fotboll
Fodboldspillere fra Odense Boldklub
Fodboldspillere fra AIK Fotboll
Bayou

En bayou er et lille vandområde med langsomt løbende eller stillestående vand. Det kan fx være en meander, der er blevet isoleret fra hovedløbet af en flod eller lignende. I mange bayous skyldes de eneste strømninger vind eller tidevand. Der kan også være tale om en mindre forgrening af en flod, hvor vandet strømmer med væsentlig lavere hastighed end i hovedløbet. Mange bayous er hjemsted for ikke mindst skaldyr som krebsdyr og muslinger, fx Bayou Coquille i det sydlige Louisiana, der simpelthen er opkaldt efter coquille muslingen.

Oprindelse 
Ordet bayou kommer sandsynligvis fra et ord fra choctaw stammens sprog, bayouk, der betyder "lille vandløb". Ordet anvendes typisk i de amerikanske sydstater, ikke mindst i den del af Louisiana, der kaldes Acadia, hvor udtrykket i vid udstrækning er knyttet sammen med cajun kulturen. Også den kreolske kultur knyttes ofte til bayou begrebet. Men udtrykket anvendes fra Texas til Alabama.

Houston i Texas kaldes Bayou City primært på grund af den lange Buffalo Bayou, der går gennem byen. New Orleans har sin egen bayou, Bayou St. John, og i området omkring denne by findes der mange bayous.

Bayou i populærkulturen 
I populærkulturen, ikke mindst i horror film, forbindes bayous ofte med noget mystisk og dystert, spøgelsesagtigt. Adskillige sange omtaler bayous, fx Roy Orbisons Blue Bayou, som nok er mest kendt med Linda Ronstadt. Creedence Clearwater Revival har nummeret Born on the Bayou på albummet Bayou Country, og det gamle Hank Williams hit Jambalaya hedder i virkeligheden Jambalaya (on the Bayou) og i omkvædet til denne sang hedder det blandt andet "Son of a gun, we'll have big fun on the bayou". I filmen Forrest Gump, har Forrest sin rejebåd, Jenny, liggende i Bayou La Batre i Alabama.

Eksterne referencer 
 Definition af Baou fra Dictionary.Com 

Vådområdetyper
Kystlaguner og strandsøer
Sergio Agüero

Sergio Leonel Agüero del Castillo (født 2. juni 1988 i Quilmes, Argentina) er en tidligere argentinsk fodboldspiller, der senest spillede som angriber hos den spanske klub FC Barcelona. Forud for skiftet til Barcelona spillede Aguero for den engelske Premier League klub Manchester City hvor han spillede fra 2011 til 2021. Han har tidligere spillet for den spanske La Liga-klub Atlético Madrid, hvor han spillede fra 2006 til 2011. Han kom til Madrid fra Independiente i Primera Divisíon i sit hjemland. Fra 1. juli 2021 indleder han en to-årskontrakt med FC Barcelona, når Manchesters udløber.

Med sine to mål i Community Shield-finalen mod Chelsea d. 5. august 2018 blev Agüero den første Manchester City-spiller til at score 200 mål for klubben.

15. december 2021 meddeler Sergio Agüero, at han grundet hjerteproblemer, er nødt til at indstille sin karriere.

Udover dette regnes Agüero også som en af de bedste og største angribere der nogensinde er set i Englands bedste række. Han er nemlig i den 4. mest scorende spiller i Premier League siden stiftelsen i 1992. Og nok det største øjeblik man husker fra Argentinerens professionelle karriere er det ikoniske 93:20, hvor City og Agüero fuldender deres comeback i 2011/2012 sæsonens sidste spilledag mod QPR og dermed vinder det engelske mesterskab foran rivalerne og naboerne Manchester United.

Landshold 
Agüero står noteret for 101 kampe og 42 scoringer for Argentinas landshold. 

Han har spillet for det argentinske landshold i fodbold siden han var teenager. Han deltog i det sydamerikanske U-16 mesterskab, som fandt sted i 2004 i Paraguay. Han spillede også ved FIFA U-20 verdensmesterskabet i 2007, hvor han vandt Gylden støvle et Gylden bold. Ved OL i Beijing i 2008 vandt han Or.

Han debuterede for Argentinas seniorfodboldhold i september 2006. Han deltog i FIFA-verdensmesterskabet i 2010 og Copa America i 2011. Han deltog i verdensmesterskabet i 2014, hvor holdet led et smertefuldt nederlag i finalen mod Tyskland. Han spillede også i Copa America i 2015 og 2016. Efter en trist præstation ved verdensmesterskabet i 2018 hjalp han sit hold med at vinde Bronze ved Copa America i 2019.

Titler & Rekorder 
OL
 2008 med Argentina

UEFA Europa League
 2010 med Atlético Madrid

UEFA Super Cup
 2011 med Atlético Madrid

Premier League titler
 2012 med Manchester City
 2014 med Manchester City
 2018 med Manchester City
 2019 med Manchester City
2021 med Manchester City
Premier League rekorder

 Mest scorende udlændinge i PL 
 Flest hattricks af en enkelt spiller(12)
 Flest månedens spiller(7)
 Flest scorede mål i en PL kamp(5)

Liga Cup
 2014, 2016, 2018, 2019, 2020 og 2021 med Manchester City

Community Shield
 2012, 2018 og 2019 med Manchester City

FA Cup

2011 og 2019 med Manchester City

Referencer

Eksterne henvisninger 

 
 
 Officielt: Sergio Agüero er Man. City-spiller

Fodboldspillere fra Argentina
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra Independiente
Fodboldspillere fra Atlético Madrid
Fodboldspillere fra Manchester City F.C.
Angribere (fodbold)
Michael Maardt

Michael Maardt (født 1952) er en dansk forfatter og forlægger. Han er uddannet sociolog på Københavns Universitet.

Maardt udgav sit første EDB-hæfte om DOS d. 16. april 1993 med titlen Brug din PC optimalt. Hæftet var på 48 sider, trykt i sort-hvid med en staffagefarve på omslaget, og blev solgt for kr. 28,- fortrinsvis i computerbutikker.

Maardt ønskede at udgive et billigt hæfte om DOS som var til at forstå for almindelige mennesker. Prisen skulle være så lav at folk uden megen betænkningstid, tog hæftet med i indkøbskurven, læste det og måske gav det væk. I 1993 ville de etablerede forlag kun udgive bøger, som skulle være på 300 sider og koste kr. 1,- pr. side i vejl. udsalg. Resultatet blev at Maardt oprettede sit eget forlag, Knowware, og fik trykt 10.000 hæfter af kr. 2,- stykket.

I starten blev de solgt i computerforretninger og kiosker, idet boghandlerne boykottede de billige hæfter, der gav meget mindre avance. Efter flere års boykot endte boghandlerne med også at sælge hæfterne. Efterfølgende fulgte flere forlag efter og udgav billighæfter. 

Forlaget Knowware i Danmark lukkede i 2002 grundet faldende oplagstal. I mellemtiden havde Maardt startet et lignende forlag i Tyskland, som stadig eksisterer.

Eksterne henvisninger 
 http://www.knowware.dk/ Dansk hjemmeside for forlaget KnowWare
 http://www.knowware.de/ Tysk hjemmeside for forlaget KnowWare

Faglitterære forfattere fra Danmark
Dansksprogede forfattere fra Danmark
Victor Fontan

Victor Fontan (18. juni 1892 – 2. januar 1982) var en fransk landevejscykelrytter fra Nay. I Tour de France 1929 styrtede han på 10. etape i Pyrenæerne, mens han kørte i den gule førertrøje.

Eksterne henvisninger 

Mandlige cykelryttere fra Frankrig
Elde

Elde er en flod i Mecklenburg-Vorpommern og Brandenburg i det nordlige Tyskland og en biflod  til Löcknitz  med en længde på 220 km. Den har sit udspring nær Altenhof, syd for Malchow. Elde løber først mod sydøst til  den sydlige  ende af søen Müritz, som den løber ud i ved Vipperow. Den løber ud af  Müritz i nord, nær Waren. Floden drejer  så vestover og løber gennem en række søer  og gennem byen Malchow frem til Plauer See. Den løber ud af Plauer See ved Plau am See og fortsætter  vest- og sydvestover gennem Lübz, Parchim, Neustadt-Glewe og Grabow. Elde munder ud i Löcknitz (som igen er en biflod til Elben) i Eldenburg, en del af Lenzen. Det meste af floden (180 km) er sejlbar.

Eksterne henvisninger 

Floder i Mecklenburg-Vorpommern
Floder i Brandenburg
Kurt Thyboe

Kurt Thyboe (ofte stavet Thybo, født 24. januar 1940, død 3. november 2021) var en dansk forfatter, journalist og sportskommentator.

I marts 2010 udgav han singlen Storyteller, sammen med Claus Høxbroe. Nummeret er produceret og arrangeret af Adam Ashtiani og Stik op Jakob, samt der gæstes af Miloud Sabri, trompet og Carsten Bentzen, sang.

Han stod i lære ved Aalborg Stiftstidende og arbejdede efterfølgende også ved BT. Kurt Thyboe var chefredaktør på Ugens Rapport fra 1971 til 1981. Dengang var bladet et af de to mest solgte i Danmark. For mange danskere var han mest kendt som boksekommentator. Han dækkede flere af Muhammad Alis kampe og lærte ham at kende gennem sit hverv som reporter.

Kurt Thyboe har skrevet flere tekster til sangeren Peter Belli, heriblandt oversættelser af Phil Collins' "In the Air Tonight" ("Menneskejagten"), Elvis Presleys "In the Ghetto" ("I en storby"), samt "No Charge" ("Ingen regning", oprindeligt skrevet af Harlan Howard).

Den 26. august 2010 blev det offentliggjort, at Kurt Thyboe skulle deltage i TV2's underholdningsprogram Vild med Dans. Han røg dog ud allerede i det andet program.

I 2011 udsendte Kurt Thyboe albummet Thyboe vs. Thyboe med egne tekster og musik komponeret af Mani Spinx.

Kurt Thyboe døde den 3. november 2021 efter kort tid med sygdom.

Referencer

Eksterne henvisninger 
 

Journalister fra Danmark
Faglitterære forfattere fra Danmark
Dansksprogede forfattere fra Danmark
Lupercalegrotten

Lupercalegrotten i Rom i Italien er ifølge overleveringen det sted, hvor en hunulv ammede tvillingerne Romulus og Remus, der senere grundlagde Rom. I 2007 fandt arkæologer i forbindelse med restaureringsarbejde af ruinerne af kejser Augustus' palads på Palatinerhøjen en 16 meter dyb grotte, dekoreret med muslinger og mosaikker, som menes at være den hule, der er knyttet til myten om Roms grundlæggelse.

Se også 
 Lupercalia

Eksterne henvisninger 
 TV2 Lorry: Mytologisk hule menes fundet i Rom
 Berlingske Tidende: Romulus og Remus’ hule kan være fundet
 National Geographic: Sacred Cave of Rome's Founders Discovered, Archaeologists Say

Mytologi fra Romerriget